AI Compass

Am citit un articol scris de Manuel Moreale, The AI Compass, despre cum discuțiile pe tema inteligenței artificiale se ciocnesc mereu pentru că unii o judecă după cât de bună sau rea e, iar alții după cât de mult schimbă cu adevărat lucrurile. Am completat și eu formularul făcut pornind de la ideea lui, AI Compass, ca să văd unde ies pe hartă.

Am picat chiar lângă mijloc, puțin spre partea bună și puțin spre partea de schimbare reală, în categoria numită tradus liber Consultantul SaaS B2B, cu sfântul patron Matt Yglesias. Descrierea zice că inteligența artificială va crește discret productivitatea generală cu un procent de o cifră, iar eu chiar cred că e o veste mare, vorbind ca un contabil. Sunt optimist în stilul unei foi de calcul, nu al unei singularități apropiate, genul care a explicat cuiva paradoxul lui Jevons fără să fi fost întrebat.

Cam așa văd și eu lucrurile de fapt. Nu e o revoluție peste noapte, dar nici o modă trecătoare, ci mai degrabă o unealtă care se strecoară discret în felul în care lucrăm, fără să facă neapărat titluri de ziar.