Recomandări pentru o distribuție Linux

Am folosit situl distrochooser.de unde am ales răspunsurile următoare:

vreau o distribuție pentru uz zilnic

sunt capabil să rezolv singur unele probleme cu calculatorul

am folosit deja Linux în anumite scopuri

vreau să utilizez valorile prestabilite implicite din asistentul de instalare

performanța calculatorului este bună, nu am probleme de performanță, suportă 64 bit

pot să-mi rezolv problemele folosind ghiduri din pagini wiki sau tutoriale

prefer o distribuție gratuită

vreau să aleg programele de bază pe care să le instalez singur

sunt de acord cu licențele ne-libere atât timp cât sistemul meu funcționează

nu vreau ca distribuțiile să mă urmărească pentru a îmbunătăți experiența utilizatorului

vreau să instalez aplicații din App Store, dar și din terminal

prefer actualizări stabile

Acest sit este aproape perfect pentru cei care nu știu ce distribuție Linux să aleagă. Nu m-am limitat doar la acest sit și am ales să întreb și ChatGPT, și Claude cu promptul următor:

Recomandă-mi o distribuție sau mai multe pe baza:

vreau o distribuție pentru uz zilnic

sunt capabil să rezolv singur unele probleme cu calculatorul

am folosit deja Linux în anumite scopuri

vreau să utilizez valorile prestabilite implicite din asistentul de instalare

performanța calculatorului este bună, nu am probleme de performanță, suportă 64 bit

pot să-mi rezolv problemele folosind ghiduri din pagini wiki sau tutoriale

prefer o distribuție gratuită

vreau să aleg programele de bază pe care să le instalez singur

sunt de acord cu licențele ne-libere atât timp cât sistemul meu funcționează

nu vreau ca distribuțiile să mă urmărească pentru a îmbunătăți experiența utilizatorului

vreau să instalez aplicații din App Store, dar și din terminal

prefer actualizări stabile

Nu lua în calcul istoricul și experiența mea cu Linux. Consideră că sunt începător.

Rezultatele oferite de sit și cele de la cele două AI-uri sunt total diferite. Distro Chooser mi-a recomandat: Debian, Devuan și openSUSE - mi-a oferit mai multe rezultate, am luat în considerare doar primele trei opțiuni.

ChatGPT mi-a recomandat distribuțiile: Linux Mint Cinnamon, Fedora Workstation și Ubuntu LTS. Claude a recomandat distro-urile: Linux Mint Cinnamon, Pop!_OS și Zorin OS.

Cel mai bine s-a descurcat situl Distro Chooser, după care Claude, iar pe ultimul loc ChatGPT. Nu m-am limitat doar la părerea mea și am întrebat alte două AI-uri (Lumo și Venice), iar părerea lor este:

Venice: Distro Chooser, ChatGPT și Claude

Lumo: Distro Chooser, ChatGPT și Claude

AI-urile sunt de acord cu mine la recomandarea sitului, dar la celelalte două recomandări nu mai sunt de acord cu mine. Per total, recomandarea sitului câștigă, dar ca distro recomandat câștigă Linux Mint. Debian și Devuan sunt cele mai apropiate de cerințele de mai sus, Linux Mint nu, și nu îmi dau seama de ce AI-urile au recomandat această distribuție.

Am scris la ChatGPT și Claude că Distribuția trebuie să îndeplinească cât mai multe din criterii și au ales: Debian și Linux Mint :)

Folosesc Linux Mint Cinnamon de câteva luni bune și după acest test rămâne întrebarea: „Să rămân cu Linux Mint sau să trec la Debian?" Nu răspund, pentru că nu știu ce să fac :) Dar cred că rămân la Linux Mint, deși mă atrage Hyprland+Noctalia, iar această combinație o oferă doar CachyOS. Nu vreau să instalez CachyOS pe calculator, pentru că mă bate gândul să mă îndepărtez un pic de Systemd.

Cred că vine și răspunsul, chiar dacă mai sus am scris că nu răspund. Voi rămâne cu Linux Mint Cinnamon încă o vreme - este stabilă, merge bine și nu am avut probleme deloc.

#blaugust2026